અધિકારીએ જણાવ્યું કે, ‘એશિયા કપમાં ભારત-પાકિસ્તાનનો મુકાબલો મહત્વપૂર્ણ હોય છે, જો તે ન થાય તો ટૂર્નામેન્ટ નિરર્થક બની જશે. અને હું એ પણ સ્પષ્ટ કરી દઉ છે કે, આ દ્વિપક્ષીય સીરીઝમાં પાકિસ્તાન સામે રમવા જેવું નથી, આ આઈસીસીની ટૂર્નામેન્ટની જેમ ઘણી ટીમોની ટૂર્નામેન્ટ છે.’ બંને દેશો વચ્ચે તણાવ છતા ભારત અને પાકિસ્તાન વર્લ્ડ ટૂર્નામેન્ટમાં એકબીજા વિરુદ્ધ રમતા રહ્યાં છે અને તાજેતરમાં જ બંને ટીમો ચેમ્પિયન્સ ટ્રોફીની ફાઈનલમાં ટકરાઈ હતી. મહિલા વર્લ્ડ કપની ફાઈનલમાં પહોંચેલી ભારતીય મહિલા ટીમ પણ ટૂર્નામેન્ટના રાઉન્ડ રૉબિન તબક્કામાં પાકિસ્તાન વિરુદ્ધ રમી હતી.